open-index/open-wikipedia-markdown huggingface dataset:
Άντης Ροδίτης

Ο **Άντης (Ανδρέας) Ροδίτης** (Καϊμακλί, Κύπρος, 1946 – Λευκωσία, Κύπρος, 21 Ιουλίου 2024) ήταν Κύπριος συγγραφέας, σκηνοθέτης και αρθρογράφος. Αποτελεί μία από τις σημαντικές μορφές της κυπριακής τηλεόρασης και του ντοκιμαντέρ, ενώ το συγγραφικό του έργο εκτείνεται σε ποίηση, πεζογραφία, δοκίμιο και χρονογράφημα. Υπήρξε γνωστός για τις ενωτικές του θέσεις και την έντονη δημόσια παρουσία του στον κυπριακό διάλογο.

## Βιογραφία
Ο Ροδίτης γεννήθηκε το 1946 στο Καϊμακλί της Λευκωσίας. Φοίτησε στο Παγκύπριο Γυμνάσιο (1958–1964) και υπηρέτησε στην Εθνική Φρουρά το 1970 και το 1974 ως ανθυπολοχαγός Πυροβολικού. 

Σπούδασε σκηνοθεσία κινηματογράφου στην Σχολή Κινηματογράφου του Λονδίνου (London Film School). Με την επιστροφή του στην Κύπρο εντάχθηκε στο ΡΙΚ, όπου εργάστηκε από το 1971 έως το 1985 ως παραγωγός προγραμμάτων και σκηνοθέτης.

Το 1985 ίδρυσε δική του εταιρεία παραγωγής ταινιών στη Λευκωσία. Απεβίωσε στις 21 Ιουλίου 2024, σε ηλικία 78 ετών. Η κηδεία του τελέστηκε στις 23 Ιουλίου 2024 στον ναό Αγίας Βαρβάρας στο Καϊμακλί.

## Καριέρα στον κινηματογράφο και την τηλεόραση
Κατά τη θητεία του στο ΡΙΚ, ο Ροδίτης σκηνοθέτησε ντοκιμαντέρ για την κυπριακή ιστορία και λαογραφία, πολιτιστικές εκπομπές, ενημερωτικά προγράμματα και τηλεοπτικά αφιερώματα

Πολλά από τα έργα του προβλήθηκαν ή διακρίθηκαν σε διεθνή φεστιβάλ στην Ευρώπη και στις ΗΠΑ. Παράλληλα εργάστηκε ως ανταποκριτής ξένων ειδησεογραφικών πρακτορείων.

## Συγγραφικό έργο
Ο Ροδίτης δημοσίευσε διηγήματα, νουβέλες, ποιήματα, δοκίμια και άρθρα σε κυπριακά έντυπα. Από το 1981 έως το 1986 διατηρούσε στήλη χρονογραφημάτων, ενώ από το 1994 συνέχισε να αρθρογραφεί συστηματικά.

Το έργο του χαρακτηρίζεται από στοχασμό πάνω στην κυπριακή ταυτότητα, πολιτική και ιστορική κριτική, υπαρξιακά και φιλοσοφικά μοτίβα, έντονη προσωπική γραφή και πολλές αναφορές στη σύγχρονη κυπριακή πραγματικότητα.

## Ιδεολογικές θέσεις
Ο Ροδίτης υπήρξε ένθερμος υποστηρικτής της Ένωσης της Κύπρου με την Ελλάδα, θέση που διατύπωνε συχνά στα άρθρα και τα βιβλία του. Κατηγορούσε τον Προέδρο Μακάριο για έλλειψη δημοκρατικότητας, αλλά κυρίως ότι απέτυχε να πετύχει την Ένωση. Δεν έκρυψε ποτέ την απεριόριστη του συμπάθεια για τον Γρίβα Διγενή. Η πολιτική του γραφή συχνά προκαλούσε δημόσιο διάλογο και αντιπαραθέσεις. 

## Έργα
### Βιβλία
* *Δέκα χιλιάδες μέλισσες*, Βραβείο Πεζογραφίας της Κυπριακής Δημοκρατίας (2010)
* *Μυθόρημα* (2019)
* *Το κατά Λουκάν ευαγγέλιο* (2020)
* *Ο βράχος και τα τέσσερα κουαρτέτα* — μετάφραση του *Four Quartets* του Τ.Σ. Έλιοτ (2021)
* Συλλογές δοκιμίων και άρθρων (διάφορες εκδόσεις)

### Επιλεγμένα ντοκιμαντέρ
* Ντοκιμαντέρ για την κυπριακή ιστορία (διάφορα, ΡΙΚ)
* Πολιτιστικά αφιερώματα (ΡΙΚ)
* Παραγωγές της ιδιωτικής του εταιρείας μετά το 1985

## Παραπομπές


 
Κατηγορία:Κύπριοι συγγραφείς
Κατηγορία:Κύπριοι σκηνοθέτες
Κατηγορία:Κύπριοι δημοσιογράφοι
Τάσος Ζωγράφος

Ο **Τάσος Ζωγράφος** (Λειβαδιά, 1926 – Καρδίτσα, 4 Απριλίου 2011) ήταν διακεκριμένος Έλληνας σκηνογράφος, ενδυματολόγος και ζωγράφος. Υπήρξε ένας από τους παραγωγικότερους συντελεστές του ελληνικού κινηματογράφου, έχοντας επιμεληθεί τα σκηνικά και τα κοστούμια σε περισσότερες από 200 ταινίες, καθώς και σε πλήθος θεατρικών και τηλεοπτικών παραγωγών.

## Βιογραφία
Γεννήθηκε στη Λιβαδειά το 1926. Παρότι το 1947 πέτυχε στην Ανωτάτη Σχολή Καλών Τεχνών, η φοίτησή του παρεμποδίστηκε από τις πολιτικές συνθήκες της εποχής. Λόγω των αριστερών του πεποιθήσεων εξορίστηκε στη Μακρόνησο, όπου και ξεκίνησε να ασχολείται πρακτικά με τη σκηνογραφία σε παραστάσεις που οργάνωναν οι συγκρατούμενοί του. Μετά την επιστροφή του στην Αθήνα το 1950, εργάστηκε ως ζωγράφος σκηνικών στο ελεύθερο θέατρο, καθώς το Εθνικό Θέατρο τον είχε αποκλείσει για «κοινωνικά φρονήματα». Στο θέατρο ξεκίνησε νωρίτερα μέσα στην δεκαετία του 1940, ως βοηθός του Γιάννη Τσαρούχη*.*

Έφυγε από την ζωή στις 4 Απριλίου 2011 στο νοσοκομείο της Καρδίτσας.

## Καλλιτεχνικό έργο
Η επαγγελματική του καθιέρωση ήρθε το 1956 με τη συμμετοχή του στην εμβληματική ταινία του Νίκου Κούνδουρου, *[[Ο Δράκος (ταινία)|Ο Δράκος]]*. Κατά τη διάρκεια της καριέρας του, συνεργάστηκε με τους σημαντικότερους σκηνοθέτες της «χρυσής εποχής» του κινηματογράφου (όπως ο Ντίνος Δημόπουλος και ο Γρηγόρης Γρηγορίου) αλλά και του Νέου Ελληνικού Κινηματογράφου (Θεόδωρος Αγγελόπουλος).

## Διακρίσεις
Για το έργο του τιμήθηκε με συνολικά πέντε βραβεία από το Φεστιβάλ Κινηματογράφου Θεσσαλονίκης, ένα Κρατικό Βραβείο και δύο βραβεία της Ελληνικής Τηλεόρασης. Συγκεκριμένα, απέσπασε το Βραβείο Σκηνογραφίας το 1972 για την ταινία *[[Θανάση, πάρε τ' όπλο σου]], πάρε τ' όπλο σου* και το 1982 για τη *Ρόζα*.

## Πηγές

* *Κυριαζή, Νέλλη (επιμ.).* *Τάσος Ζωγράφος: Αναδρομική / Tassos Zographos: A Retrospective.* Αθήνα, Πινακοθήκη Δήμου Αθηναίων, 2014.
* *Σιάφκος, Χρήστος. Τάσος Ζωγράφος: Σκηνικό ζωής.* Αθήνα, Εκδόσεις Ελληνικά Γράμματα, 2009.
* ''Αρχείο Α.Ε. 16/18'' - Ζωγράφος, Τάσος, 1981
* 

## Παραπομπές
Εμιράτο του Νεκόρ

Το **εμιράτο του Νεκόρ** ή **των Σαλιχιδών** (αραβ.: ) ήταν ένα αραβικό εμιράτο   με κέντρο την περιοχή Ριφ του σημερινού Μαρόκου. Η πρωτεύουσά του βρισκόταν αρχικά στο Tαμσαμάν και στη συνέχεια μεταφέρθηκε στο Nεκόρ. Η άρχουσα δυναστεία ήταν Χιμιαριτικής Αραβικής καταγωγής.   Το εμιράτο ιδρύθηκε το 710 από τον Σαλίχ ιμπν Μανσούρ μέσω επιχορήγησης από το χαλιφάτο. Υπό την καθοδήγησή του, οι τοπικές φυλές Βερβέρων (Aμαζίγκ) υιοθέτησαν το Ισλάμ, αλλά αργότερα τον εκθρόνισαν υπέρ ενός Νταβούντ αλ-Ρουντί (πιθανότατα να ήταν εντόπιος της Ρόντα) από τη φυλή Nαφζά. Στη συνέχεια άλλαξαν γνώμη, και επαναδιόρισαν τον Σαλίχ ιμπν Μανσούρ.  Η δυναστεία του, οι Μπανού Σαλίχ, κυβέρνησαν στη συνέχεια την περιοχή μέχρι π. το 1015.

Αρκετές διαδοχικές πολιτικές οντότητες ήλεγχαν το Ριφ κατά την περίοδο μεταξύ 8ου και 14ου αι. Το εμιράτο του Νεκόρ, που ιδρύθηκε στις αρχές του 8ου αι., έληξε με την καταστροφή της πρωτεύουσάς του Νεκόρ το 1080. Η περιοχή ενσωματώθηκε στη συνέχεια στις κυριαρχίες των Αλμοραβιδών και στη συνέχεια των Αλμοαδών και των Μαρινιδών. 

Το εμιράτο του Νεκόρ (ή *Νακούρ*) ήταν το πρώτο αυτόνομο κράτος στο Μαγκρέμπ, και το μόνο που ασπαζόταν αποκλειστικά το Σουνιτικό Ισλάμ, και συγκεκριμένα τη σχολή Μαλικί.  Δεν είναι πολλά γνωστά για την αρχαιολογία της πόλης του Νεκόρ, εκτός από την επιτόπια έρευνα και τις μικρές ανασκαφές, που πραγματοποιήθηκαν τη δεκαετία του 1980. Η πόλη έχει κάτι που μπορεί να ήταν ένα τζαμί, ένα πιθανό χαμάμ ή δημόσιο λουτρό, και δύο σημαντικά τείχη. Τα κεραμικά που ανασκάφηκαν εκεί, περιλαμβάνουν τοπικές παραγωγές, και άλλα που δείχνουν τις συνδέσεις της με την Ιφρίκια και την αλ-Ανταλούς. 

## Ιστορία

## Δείτε επίσης
* Μπεργουάτα
* Μαγκράβα
* Κατάλογος σουνιτικών μουσουλμανικών δυναστειών

## Παραπομπές


Κατηγορία:Μελίγια
Κατηγορία:Αραβικές δυναστείες
Κατηγορία:Μουσουλμανικές δυναστείες
Κατηγορία:Κράτη της Μεσαιωνικής Αφρικής
Πίτερ Στιλ

Ο **Πίτερ Τόμας Ραταΐτσικ** (4 Ιανουαρίου 1962 - 14 Απριλίου 2010), γνωστός επαγγελματικά ως **Πίτερ Στιλ**, ήταν Αμερικανός μουσικός, ο οποίος ήταν ο βασικός τραγουδιστής, μπασίστας και συνθέτης του gothic metal συγκροτήματος Type O Negative. Πριν σχηματίσει τους Type O Negative, ο Στιλ είχε σχηματίσει το heavy metal συγκρότημα Fallout και το thrash metal συγκρότημα Carnivore.

Ως frontman των Type O Negative, ο Στιλ ήταν γνωστός για την βαμπιρική του εμφάνιση, το ύψος του 2,03 μ., τα πλούσια φωνητικά του μπάσου και μια σκοτεινή, συχνά αυτοσαρκαστική αίσθηση του χιούμορ. Οι στίχοι του έχουν περιγραφεί ως «συχνά έντονα προσωπικοί, που ασχολούνται με θέματα όπως η αγάπη, η απώλεια και ο εθισμός».

Ο Στιλ απέδωσε τους Black Sabbath και τους The Beatles ως τις βασικές μουσικές του επιρροές. Έχει συμπεριληφθεί στη λίστα με τους "66 καλύτερους frontmen της hard rock και metal όλων των εποχών" από το *Loudwire*.

## Παραπομπές


## Εξωτερικοί σύνδεσμοι

* 
* 
* 

Κατηγορία:Αμερικανοί πολωνικής καταγωγής
Κατηγορία:Αμερικανοί τραγουδιστές
Διάσωση των Εβραίων της Δανίας

Η **Διάσωση των Εβραίων της [[Δανία|Δανίας]]** πραγματοποιήθηκε το 1943, από το δανικό αντιστασιακό κίνημα με την αρωγή πολλών Δανών πολιτών, καταφέρνοντας να φυγαδεύσουν 7,500 Εβραίους από τους 8,000 συνολικά που ζούσαν στη χώρα, καθώς και σύζυγους αυτών, σε αριθμό που ανέρχονταν στους 686, οι οποίοι δεν ήταν Εβραίοι, με κατεύθυνση τη γειτονική και ουδέτερη Σουηδία, κατά τον Δεύτερο Παγκόσμιο Πόλεμο. Καθοριστό για την επίτευξη της διάσωσης ήταν και οι πρωτοβουλίες που πήρε και η ίδια η Εβραϊκή Κοινότητα της Δανίας. Πριν ξεκινήσει όλη αυτή η διαδικασία, είχαν ήδη γίνει κάποιες ενέργειες για να φυγαδευτούν από τη χώρα, ωστόσο μετά την επίσημη διαταγή του Άντολφ Χίτλερ, στις 28 Σεπτεμβρίου 1943, για τη σύλληψη και μεταφορά των Εβραίων, ο Γερμανός διπλωμάτης Γκέοργκ Φέρντιναντ Ντούκβιτς, είχε διαρρεύσει τις προθέσεις του Χίτλερ, στην δανική κυβέρνηση. 

Η εν λόγω διάσωση, θεωρείται μία από τις μεγαλύτερες και συλλογικότερες αντιστασιακές ενέργειες που έγιναν στη διάρκεια του Β' Παγκοσμίου Πολέμου σε κατεχόμενη περιοχή από τη Ναζιστική Γερμανία. Μετά τη διάσωση αυτή, καθώς και τη δανική μεσολάβηση για τους 464 Εβραίους της Δανίας, που βρίσκονταν στο Γκέτο του Τερέζιενσταντ, του Προτεκταράτου της Βοημίας και Μοραβίας, το 99% του εβραϊκού πληθυσμού της Δανίας επέζησε του Ολοκαυτώματος.

## Παραπομπές
 

## Βιβλίογραφία
* 

## Εξωτερικοί σύνδεσμοι
* United States Holocaust Memorial Museum: ''The Rescue of the Jews of Denmark''
* "The Fate of the Danish Jews"
* Denmark and the Holocaust - an article in Yad Vashem resource center, by Carol Rittner
* Rescue, Expulsion, and Collaboration:Denmark's Difficulties with its World War II Past. (By Vilhjálmur Örn Vilhjálmsson and Bent Blüdnikow) 
* The tip-off from a Nazi that saved my grandparents

Κατηγορία:Ολοκαύτωμα
Παγκύπριο Πρωτάθλημα Ποδοσφαίρου Σάλας 2025-26

Η Α'Κατηγορία ποδοσφαίρου σάλας ανδρών  Κύπρου είναι το ανώτατο πρωτάθλημα ποδοσφαίρου σάλας στην Κύπρο. Διοργανώνεται από τη Κυπριακή Ομοσπονδία Ποδοσφαίρου (ΚΟΠ). Η πρώτη φορά που διεξήχθη ήταν την περίοδο 1999-00. Από το πρωτάθλημα αυτό ανακηρύσσεται ο πρωταθλητής Κύπρου και καθορίζονται οι ομάδες που θα εκπροσωπήσουν την Κύπρο στις ευρωπαϊκές διοργανώσεις ποδοσφαίρου. Πολυνίκης ομάδα του θεσμού είναι η AGBU Ararat Λευκωσίας με 7 πρωταθλήματα.

Το **Παγκύπριο Πρωτάθλημα Ποδοσφαίρου Σάλας 2025–26** είναι η 27η έκδοση του Παγκύπριου Πρωταθλήματος Ποδοσφαίρου Σάλας. Στο πρωτάθλημα έλαβαν μέρος 10 ομάδες. Στην πρώτη φάση του πρωταθλήματος όλες οι ομάδες αγωνίζονται μεταξύ τους σε διπλούς αγώνες (εντός και εκτός έδρας). Με την ολοκλήρωση της κανονικής περιόδου, οι οκτώ πρώτες ομάδες της βαθμολογίας προκρίνονται στη φάση των πλέι οφ, από την οποία θα αναδειχθεί ο πρωταθλητής.
## Ομάδες Πρωταθλήματος 2025-26

* ΑΕΚ Λάρνακας
* ΑΕΛ Λεμεσού
* ΑΠΟΕΛ
* Απόλλων Λεμεσού
* AGBU Ararat Λευκωσίας
* ΑΣ Αθηένου
* Δόξα Παλαιομετόχου
* Ελπίδα Αστρομερίτη
* Ένωση Νέων Λατσιών
* Ομόνοια Λευκωσίας

## Βαθμολογία Πρώτης Φάσης Πρωταθλήματος

### Αποτελέσματα

Πηγή: ΚΟΠ

**Σκόρερς Κανονικής Διάρκειας Πρωταθλήματος :**

Πηγή: ΚΟΠ

## Play - offs
Στη φάση των πλέι οφ προκρίθηκαν οι οκτώ πρώτες ομάδες της βαθμολογίας της κανονικής περιόδου του πρωταθλήματος. Τα ζευγάρια των αγώνων προέκυψαν με βάση την τελική κατάταξη της πρώτης φάσης, με τον πρώτο να αντιμετωπίζει τον όγδοο, τον δεύτερο τον έβδομο, τον τρίτο τον έκτο και τον τέταρτο τον πέμπτο. Η ομάδα που θα φτάσει πρώτη στις δύο νίκες είναι και η νικήτρια του ζευγαριού.

ο τρίτος αγώνας διεξάγεται μόνο αν χρειαστεί για να προκύψει νικητής στο ζευγάρι.
Σωτήρης Κοντούρης

Ο **Σωτήρης Κοντούρης** (γεννημένος στις 24 Φεβρουαρίου 2005) είναι Έλληνας επαγγελματίας ποδοσφαιριστής που αγωνίζεται ως μέσος για τον σύλλογο της Σούπερ Λιγκ Ελλάδας, Παναθηναϊκό.

## Καριέρα
Γεννημένος στο Αγρίνιο, ο Κοντούρης ξεκίνησε την καριέρα του σε ηλικία 13 ετών στις ακαδημίες του Παναιτωλικού. Τον Αύγουστο του 2023 προωθήθηκε στην πρώτη ομάδα, όπου γρήγορα απέδειξε την αξία του και έγινε βασικό μέλος της ομάδας.

Θεωρούμενος ένας από τους πιο ταλαντούχους νεαρούς ποδοσφαιριστές στην Ελλάδα εκείνη την περίοδο, προσέλκυσε γρήγορα το ενδιαφέρον των σκάουτερ των «μεγάλων τεσσάρων» του ελληνικού ποδοσφαίρου (ΑΕΚ, Παναθηναϊκός, Ολυμπιακός και ΠΑΟΚ). Ο Παναθηναϊκός κινήθηκε άμεσα και εξασφάλισε τη μεταγραφή του τον Δεκέμβριο του 2025 με τετραετές συμβόλαιο έως το 2029, έναντι ποσού 1 εκατομμυρίου ευρώ.

## Στατιστικά καριέρα

## Παραπομπές


## Εξωτερικοί σύνδεσμοι

* 

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Παναιτωλικού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Παναθηναϊκού
Λούκας Τσάβες

Ο **Λούκας Τσάβες** (γεννημένος στις 9 Αυγούστου 1995) είναι Αργεντινός επαγγελματίας ποδοσφαιριστής που αγωνίζεται ως τερματοφύλακας για τον σύλλογο της Σούπερ Λιγκ Ελλάδας, Παναθηναϊκό, ως δανεικός από την Αρχεντίνος Τζούνιορς.
## Καριέρα
Πριν ξεκινήσει την επαγγελματική του καριέρα με την Αρχεντίνος Τζούνιορς, αγωνίστηκε στις ομάδες υποδομής του συλλόγου. Πρώτη φορά συμπεριλήφθηκε στην πρώτη ομάδα της Αρχεντίνος Τζούνιορς το 2016, όταν βρέθηκε στον πάγκο ως αναπληρωματικός χωρίς να αγωνιστεί σε αγώνες της Αργεντινής Πριμέρα Ντιβισιόν απέναντι στις Ουρακάν, Σαν Μαρτίν, Νιούελς Ολντ Μπόις, Ράσινγκ Κλαμπ και Βέλες Σάρσφιλντ. Πραγματοποίησε το επαγγελματικό του ντεμπούτο στις 5 Ιουνίου 2017 στην Πριμέρα Β Νασιονάλ απέναντι στην Μπόκα Ουνίδος. Τέσσερις μήνες αργότερα, έκανε το ντεμπούτο του στην πρώτη κατηγορία σε ισοπαλία απέναντι στη Ρίβερ Πλέιτ.

Στις 9 Ιανουαρίου 2024, ο Τσάβες αποκτήθηκε από τον σύλλογο της Σούπερ Λιγκ Ελλάδας Παναιτωλικό με διετή δανεισμό Μετά την ολοκλήρωση του δανεισμού του στον Παναιτωλικό, στις 8 Ιανουαρίου 2026, παραχωρήθηκε εκ νέου δανεικός, αυτή τη φορά στον Παναθηναϊκό μέχρι το τέλος της σεζόν.

### Σύλλογος

## Διακρίσεις

; Αρχεντίνος Τζούνιορ

* Πριμέρα Β Νασιονάλ: 2016–17

## Παραπομπές


## Εξωτερικοί σύνδεσμοι

* 
* Λούκας Τσάβες στο FOXsports
* Λούκας Τσάβες στο yahoo!sports

Κατηγορία:Τερματοφύλακες ποδοσφαιριστές
Κατηγορία:Αργεντινοί ποδοσφαιριστές
Κατηγορία:Ποδοσφαιριστές Πριμέρα Β Νασιονάλ
Κατηγορία:Ποδοσφαιριστές Πριμέρα Ντιβιζιόν Αργεντινής
Κατηγορία:Ποδοσφαιριστές Αρχεντίνος Τζούνιορς
Κατηγορία:Ποδοσφαιριστές Κλουμπ Ατλέτικο Ουρακάν
Κατηγορία:Αργεντινοί ποδοσφαιριστές στο εξωτερικό
Κατηγορία:Ποδοσφαιριστές Παναιτωλικού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Παναθηναϊκού
Κατηγορία:Ξένοι ποδοσφαιριστές στην Ελλάδα
Αντριάνο Γιάγκουσιτς

Ο **Αντριάνο Γιάγκουσιτς** (γεννημένος στις 6 Σεπτεμβρίου 2005) είναι Κροάτης επαγγελματίας ποδοσφαιριστής που αγωνίζεται ως επιθετικός μέσος για τον ελληνικό σύλλογο Παναθηναϊκό.

## Καριέρα Συλλόγων
Ο Γιαγκούσιτς αγωνίστηκε στις ακαδημίες της Ντινάμο Ζάγκρεμπ πριν επιστρέψει στην ομάδα της πατρίδας του στην Κόπριβνιτσα, Σλάβεν Μπελούπο. Στις 13 Αυγούστου 2023, πραγματοποίησε το ντεμπούτο του απέναντι στην Χάιντουκ Σπλιτ.

Στις 6 Φεβρουαρίου 2026, ο Γιαγκούσιτς υπέγραψε τετραετές και εξάμηνο συμβόλαιο με τον Παναθηναϊκό. Το συνολικό ποσό μεταγραφής προς τη Σλάβεν Μπελούπο ήταν 5.200.000 €, ενώ η ομάδα θα λάβει και επιπλέον 20% από τη ρήτρα μεταπώλησης.

## Στατιστικά καριέρας

### Σύλλογος

## Παραπομπές


## Εξωτερικοί σύνδεσμοι

* 

Κατηγορία:Κροάτες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Κροατίας Κ21
Κατηγορία:Ποδοσφαιριστές Πρβα Λίγκα
Κατηγορία:Ποδοσφαιριστές Σλάβεν Μπελούπο
Κατηγορία:Κροάτες ποδοσφαιριστές στο εξωτερικό
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Τζέισον Τοντ

Ο **Τζέισον Πίτερ Τοντ** (**Jason Peter Todd**) είναι πλασματικός χαρακτήρας που εμφανίζεται σε αμερικανικά κόμικς που εκδίδονται από τη DC Comics. Δημιουργήθηκε από τους Γκέρι Κόνγουεϊ και Ντον Νιούτον και έκανε το ντεμπούτο του στο *[[Batman]]* #357 (Μάρτιος 1983) ως ο διάδοχος του Ντικ Γκρέισον ως **[[Ρόμπιν (χαρακτήρας)|Robin]]**, ο συνεργάτης και ο βοηθός του Μπρους Γουέιν / Batman. Αρχικά η ιστορία προέλευσής του ήταν παρόμοια με αυτή του Γκρέισον, όντας ο γιος ακροβατών οι οποίοι δολοφονήθηκαν από εγκληματίες στη Γκόθαμ και αργότερα ο θετός γιος του Μπρους. Μετά από το *Crisis on Infinite Earths* και την επανεκκίνηση του κύριου σύμπαντος της DC, η προέλευση του Τζέισον άλλαξε καθιστώντας τον ως έναν προέφηβο μικροεγκληματία τον οποίο υιοθέτησε και εκπαίδευσε ο Μπρους όταν τον έπιασε να επιχειρεί να κλέψει τα λάστιχα του Batmobile.

Μετά την αλλαγή της προέλευσης του Τοντ στα *Batman* #408–411, ο χαρακτήρας έγινε αυξανόμενα επιθετικός και απερίσκεπτος. Αυτό οδήγησε τη DC Comics να διεξάγει μια τηλεφωνική δημοσκόπηση σχετική με την ιστορία του 1988 «A Death in the Family» για να αποφασίσει εάν ο χαρακτήρας έπρεπε να δολοφονηθεί από τον Τζόκερ. Η πλειοψηφία των θαυμαστών ψήφισαν υπέρ του θανάτου του και έγινε πράξη, με μεταγενέστερες ιστορίες να έχουν ως θέμα τις τύψεις του Batman καθώς δεν μπόρεσε να τον σώσει. Ο χαρακτήρας επέστρεψε το 2005 στην ιστορία «Under the Hood», στην οποία απεικονίζεται ως ένας δολοφόνος γνωστός ως **Red Hood**, ένα όνομα που είχε χρησιμοποιήσει ο Τζόκερ στο παρελθόν. Από εκεί και έπειτα ο Τοντ είναι ένας αντιήρωας που διατηρεί μια έντονη, αν και μερικώς διορθωμένη, σχέση με τον Batman και έχει γίνει αποδεκτός ως πλήρες μέλος της οικογένειας Batman.

Ο Τοντ έχει εμφανιστεί ως Robin και Red Hood σε διάφορες προσαρμογές των κόμικς της DC, περιλαμβάνοντας τηλεοπτικές σειρές, ταινίες και βιντεοπαιχνίδια. Στο βιντεοπαιχνίδι του 2015 **' ο Τοντ γίνεται υπερκακός και υιοθετεί την ταυτότητα **Arkham Knight*', αφότου ήταν εγκλωβισμένος στο Άσυλο Άρκαμ για χρόνια όπου βασανιζόταν από τον Τζόκερ. Αργότερα εμφανίστηκε στην τηλεοπτική σειρά *Titans'' (2018–2023), υποδυόμενος από τον Κίρραν Γουόλτερς.

## Παραπομπές


Κατηγορία:Υπερήρωες της DC Comics
Κατηγορία:Υπερκακοί της DC Comics
Κατηγορία:Χαρακτήρες του Batman
Κατηγορία:Χαρακτήρες κόμικς που δημιουργήθηκαν το 1983
Στρατής Παττακός

Ο **Στρατής Παττακός** (γενν. 1951, Πολιχνίτος Λέσβου) είναι Έλληνας καρδιοχειρουργός, γνωστός για τη μακρόχρονη χειρουργική του δραστηριότητα και τη συμβολή του στην ανάπτυξη της σύγχρονης καρδιοχειρουργικής στην Ελλάδα. Έχει διατελέσει διευθυντής της Β΄ Καρδιοχειρουργικής Κλινικής στο νοσοκομείο "Υγεία".

## Βιογραφικά στοιχεία
Ο Παττακός γεννήθηκε το 1951 στον Πολιχνίτο της Λέσβου. Σπούδασε Ιατρική (1969-1975) στην Ιατρική Σχολή του Πανεπιστημίου Αθηνών και στη συνέχεια ειδικεύθηκε στη γενική χειρουργική.

Αμέσως μετά τις σπουδές, τελειώνει τη διδακτορική διατριβή του και ειδικεύεται στη γενική χειρουργική στο Λαϊκό Νοσοκομείο δίπλα στον καθηγητή Γρηγόρη Σκαλκέα. Στα τέλη του 1982 μετέβη στις Ηνωμένες Πολιτείες Αμερικής, όπου συνέχισε την εκπαίδευσή του στην καρδιοχειρουργική και απέκτησε πολύπλευρη κλινική εμπειρία σε μεγάλα νοσοκομεία. Το 1984 λαμβάνει την άδεια εξασκήσεως του ιατρικού επαγγέλματος από το Νοσοκομείο Maryland της πολιτείας Washington, και τον Ιανουάριο 1989 περατώνει με άριστα την ειδικότητα της Καρδιοχειρουργικής.

Το 1991 επαναπατρίζεται. Μετά την επιστροφή του στην Ελλάδα εντάχθηκε στο ιατρικό δυναμικό του νοσοκομείου, "Υγεία", όπου ανέλαβε τη διεύθυνση της Β΄ Καρδιοχειρουργικής Κλινικής. Κατά τη διάρκεια της καριέρας του έχει πραγματοποιήσει μεγάλο αριθμό επεμβάσεων ανοικτής καρδιάς, συμβάλλοντας στην εξέλιξη της καρδιοχειρουργικής πρακτικής στην Ελλάδα.

Έχει πραγματοποιήσει περισσότερες από 20.000 καρδιοχειρουργικές επεμβάσεις κατά τη διάρκεια της επαγγελματικής του σταδιοδρομίας. Έχει συμμετάσχει σε διεθνή επιστημονικά συνέδρια και έχει συμβάλει στην εκπαίδευση νεότερων γιατρών στον τομέα της καρδιοχειρουργικής.

## Προσωπική ζωή
Ζει μόνιμα στην Αθήνα και είναι παντρεμένος με την φιλόλογο Βιβή Γεωργαντίδου, και μαζί έχουν έναν γιο, τον Γρηγόρη, επίσης ιατρό καρδιοχειρουργό.

## Παραπομπές


## Εξωτερικοί σύνδεσμοι
* Συνέντευξη του δρ. Στρατή Παττακού
* Στρατής Παττακός πηγή: *nextdeal.gr*
* Συνέντευξη στην ΕΡΤ2
* «Ζούμε σε μια παρανοϊκή εποχή»

Κατηγορία:Καρδιοχειρουργοί
Κατηγορία:Έλληνες καρδιοχειρουργοί
Γεωργανταίικα Κορινθίας

Τα **Γεωργανταίικα** είναι μικρός οικισμός της Πελοποννήσου στην Περιφερειακή Ενότητα Κορινθίας.

## Γενικά στοιχεία
Τα Γεωργανταίικα βρίσκονται δίπλα στον ποταμό Τρικαλίτικος (ή Σύθας) σε υψόμετρο 90 μέτρων. Απέχουν περίπου 44 χιλιόμετρα Δ.-ΒΔ. από την Κόρινθο, 6 χιλιόμετρα ΝΔ. από το κέντρο του Ξυλοκάστρου (έδρα του δήμου) και λιγότερο από 1 χιλιόμετρο Ν.-ΝΔ. από τη Ρίζα της οποίας θεωρείται συνοικισμός.  

Αναφέρονται επίσημα, ως ξεχωριστός οικισμός, το 1879 να προσαρτώνται στον τότε δήμο Τρικάλων. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με την Ρίζα, Βάλτος, Χαρτσιάνικα και τη Σιγερίτσα αποτελούν την Κοινότητα Ρίζης, που υπάγεται στη Δημοτική Ενότητα Ξυλοκάστρου του Δήμου Ξυλοκάστρου-Ευρωστίνης και σύμφωνα με την απογραφή 2021 απογράφησαν 54 κάτοικοι ενώ με αυτήν του 2011 είχαν απογραφεί 75. 

## Παραπομπές


Γεωργανταίικα
Κατηγορία:Δήμος Ξυλοκάστρου - Ευρωστίνης
Μουχαλαβίδες

Οι **Μουχαλαβίδες** () ή **δυναστεία των Μουχαλαβιδών**, ήταν αραβική οικογένεια, που έγινε εξέχουσα στο μέσο χαλιφάτο των Ομεϋαδών και έφθασε στη μεγαλύτερη ακμή της κατά τη διάρκεια των πρώτων Αββασιδών, όταν μέλη της οικογένειας κυβερνούσαν τη Βασόρα και την Ιφρικία.

Οι ιδρυτές της περιουσίας της οικογένειας ήταν ο αλ-Μουχαλάμπ ιμπν Αμπί Σουφρά (π. 632-702) και ο γιος του Γιαζίντ ιμπν αλ-Μουχαλάμπ (672-720), κυβερνήτης του Χουρασάν και του Ιράκ, ο οποίος ηγήθηκε μίας ανεπιτυχούς εξέγερσης κατά των Ομεϋαδών στη Βασόρα το 720. Παρά την ήττα και το τέλος του, η οικογένεια παρέμεινε ισχυρή στη βάση της εξουσίας της στη Βασόρα, και κατά την εποχή της Αββασιδικής Επανάστασης ξεσηκώθηκαν υπέρ αυτών. Παρά την υποστήριξη ορισμένων Μουχαλαβιδών στην αποτυχημένη εξέγερση των Αλιδών του Μουχαμάντ αλ-Ναφς αλ-Ζακιγιά, το νέο Αββασιδικό καθεστώς αντάμειψε την υποστήριξή τους με κυβερνητικές θέσεις στη Βασόρα και το Αχβάζ, αλλά κυρίως στην Ιφρικίγια, όπου η οικογένεια κυβέρνησε αδιάλειπτα από το 768 έως το 795. Η Ιφρικίγια υπό την κυριαρχία τους απόλαυσε μία περίοδο ευημερίας, περισσότερο απ' όλα η γεωργία αναζωογονήθηκε από την επέκταση των συστημάτων άρδευσης. Οι Μουχαλαβίδες της Ιφρικίγια απολάμβαναν μεγάλη αυτονομία, και κατάφεραν να διατηρήσουν την αραβική κυριαρχία παρά τις εξεγέρσεις των Βερβέρων. Ωστόσο, δεν μπόρεσαν να αποτρέψουν τον σχηματισμό των βασιλείων των Αράβων Ιδρισιδών στο Μαρόκο, και των Περσών Ρουσταμιδών στην κεντρική Αλγερία.

Η οικογένεια έπεσε από την εξουσία κατά τη διάρκεια και μετά τη Δ΄ Φίτνα (Δ΄ Εμφύλιος Πόλεμος), όταν οι παραδοσιακές αραβικές οικογένειες άρχισαν να παραγκωνίζονται ολοένα και περισσότερο από τους Τουρκόφιλους και Ιρανούς στρατηγούς του χαλίφη αλ-Μαμούν. Ένα από τα λίγα μέλη της οικογένειας που ανήλθε σε εξέχουσα θέση μετά από αυτό, ήταν ο Αμπού Μουχαμάντ αλ-Χασάν αλ-Μουχαλαμπί, ο ικανός βεζίρης του εμίρη των Μπουγιδών του 10ου αι. Μουίζ αλ-Νταουλά.

## Παραπομπές


## Πηγές
* 
* Wellhausen, Julius (1927). The Arab Kingdom and Its Fall. Translated by Margaret Graham Weir. Calcutta: University of Calcutta. OCLC 752790641.

## Εξωτερικοί σύνδεσμοι
* 

Κατηγορία:Αραβικές δυναστείες
Κατάλογος προέδρων της Αιθιοπίας

Αυτός είναι ένας κατάλογος των προέδρων της Αιθιοπίας, καθώς και ένας κατάλογος των αρχηγών κράτους μετά την πτώση της Αιθιοπικής Αυτοκρατορίας το 1974.

Μέχρι την Αιθιοπική Επανάσταση του 1974, οι αρχηγοί κράτους της Αιθιοπίας ήταν είτε αυτοκράτορες είτε αντιβασιλείς. Από το πραξικόπημα του Ντeργκ που οδήγησε στην πτώση της αυτοκρατορίας τον Σεπτέμβριο του 1974 μέχρι τον Μάρτιο του 1975, το Ντεργκ θεωρούσε τον διάδοχο του θρόνου Ασφάου Ουόσεν (μετέπειτα όνομα βασιλείας Άμχα Σελασιέ) ως βασιλιά (όχι αυτοκράτορα) και ονομαστικό «αρχηγό κράτους» – τον οποίο τίτλο ο διάδοχος αρνήθηκε να αποδεχθεί. Κατά τη διάρκεια αυτής της περιόδου, οι «πρόεδροι του Ντεργκ», οι ηγέτες της στρατιωτικής επιτροπής, θεωρούνταν «ασκούντες καθήκοντα αρχηγού κράτους». Στις 21 Μαρτίου 1975 η στρατιωτική χούντα του Ντεργκ κατήργησε τη μοναρχία και ανέλαβε πλήρως τον έλεγχο. Μέχρι την ίδρυση της Λαϊκής Λαοκρατικής Δημοκρατίας της Αιθιοπίας το 1987, η οποία εξακολουθούσε να κυριαρχείται από στελέχη του Ντεργκ, οι πρόεδροι του Ντεργκ θεωρούνταν «αρχηγοί κράτους» – αλλά όχι «πρόεδροι». Μετά την πτώση του Ντεργκ και την ίδρυση της Μεταβατικής Κυβέρνησης το 1991, ο πρώτος άμεσος πρόεδρος (Μέλες Ζενάουι) θεωρείται «Μεταβατικός Πρόεδρος».

Από την επίσημη καθιέρωση του αξιώματος του προέδρου το 1987, έχουν υπάρξει 6 επίσημοι πρόεδροι. Ο πρόεδρος είναι ο αρχηγός κράτους της Αιθιοπίας. Ο σημερινός πρόεδρος είναι ο Τάγιε Άτσκε Σελασιέ, ο οποίος εξελέγη στις 7 Οκτωβρίου 2024 από τα μέλη της Ομοσπονδιακής Κοινοβουλευτικής Συνέλευσης.

## Κατάλογος κατόχων του αξιώματος
Στον κατάλογο, οι «πρόεδροι του Ντεργκ» θεωρούνται «αρχηγοί κράτους» – αλλά δεν θεωρούνται πρόεδροι. Κατά συνέπεια, η αρίθμηση ξεκινά με την πρώτη καθιέρωση του αξιώματος του «προέδρου της Αιθιοπίας» το 1987.

## Δείτε επίσης

Αυτοκράτορας της Αιθιοπίας
** Κατάλογος αυτοκρατόρων της Αιθιοπίας
*Πρόεδρος της Αιθιοπίας
*Πρωθυπουργός της Αιθιοπίας
** Κατάλογος αρχηγών κυβέρνησης της Αιθιοπίας

Κυβερνήτες της Αιθιοπίας

Αντιπρόεδρος της Αιθιοπίας

## Σημειώσεις

## Παραπομπές

## Εξωτερικοί σύνδεσμοι
*World Statesmen – Ethiopia
Μαργαρίτα Πουρνάρα

Η **Μαργαρίτα Πουρνάρα** (Αθήνα, 1968) είναι Ελληνίδα δημοσιογράφος, αρθρογράφος και συγγραφέας, γνωστή για το πολιτιστικό ρεπορτάζ της στην ημερήσια εφημερίδα *[[Η Καθημερινή]]*. 

Από τα τέλη της δεκαετίας του 1990, αποτελεί μέλος της συντακτικής ομάδας της εν λόγω εφημερίδας, καλύπτοντας κυρίως θέματα τέχνης, πολιτισμού και κοινωνίας.

## Πρώτα χρόνια και σπουδές
Η Πουρνάρα γεννήθηκε στην Αθήνα. Σπούδασε Γαλλική φιλολογία στο Εθνικό και Καποδιστριακό Πανεπιστήμιο Αθηνών. Πριν ακόμη ολοκληρώσει τις σπουδές της είχε ξεκινήσει να εργάζεται στη δημοσιογραφία, αρχικά στην τηλεόραση. Το 1996 πραγματοποίησε μεταπτυχιακές σπουδές στον τομέα της πολιτικής επικοινωνίας και των μέσων ενημέρωσης στο City University του Λονδίνου.

Το 2009 υπήρξε υπότροφος του προγράμματος Fulbright, πραγματοποιώντας ερευνητική εργασία στο Queens College της Νέας Υόρκης.

## Δημοσιογραφική καριέρα
Η Πουρνάρα ξεκίνησε την επαγγελματική της πορεία στη δημοσιογραφία το 1994, εργαζόμενη σε τηλεόραση, ραδιόφωνο και έντυπα μέσα ενημέρωσης.

Από το 1999 εργάζεται στην εφημερίδα, "Η Καθημερινή", κυρίως στο πολιτιστικό ρεπορτάζ, καλύπτοντας θέματα που αφορούν τις εικαστικές τέχνες, τη λογοτεχνία, τον πολιτισμό και την κοινωνία. Έχει πραγματοποιήσει πολυάριθμες συνεντεύξεις με προσωπικότητες του πολιτισμού, ενώ έχει γράψει εκτενή ρεπορτάζ και αφιερώματα για την πολιτιστική ζωή της Ελλάδας. Το 2017 απέκτησε μόνιμη στήλη στην *Καθημερινή*.

Παράλληλα συμμετέχει ως συντονίστρια και ομιλήτρια σε πολιτιστικές εκδηλώσεις, παρουσιάσεις βιβλίων και δημόσιες συζητήσεις γύρω από ζητήματα τέχνης και πολιτισμού.

Από το 2014 έχει αφιερωθεί στην πραγματοποίηση ζωντανών συνεντεύξεων μπροστά σε κοινό. Το 2019, σε συνεργασία με τον διακεκριμένο Αμερικανό φωτογράφο Robert McCabe, κυκλοφόρησε το βιβλίο «Σαντορίνη», το οποίο περιλαμβάνει κείμενα και φωτογραφικό υλικό που αποτυπώνουν το νησί πριν από την ανάπτυξη του τουρισμού. Το 2022 δημοσίευσε το έργο «Αδρίας. Ήταν όλοι τους ήρωες», μια βιογραφική αφήγηση για το αντιτορπιλικό «Αδρίας», το οποίο θεωρείται ένα από τα πιο ηρωικά πλοία του ελληνικού στόλου κατά τη διάρκεια του Β΄ Παγκοσμίου Πολέμου, εμπλουτισμένη με μέχρι τότε αδημοσίευτο φωτογραφικό υλικό. 

Από το 2023 παρουσιάζει σε μηνιαία βάση, μέσα από την κυριακάτικη έκδοση της «Καθημερινής», το προφίλ μιας ελληνικής πόλης ή ενός νησιού στη στήλη με τίτλο «Αθέατη Ελλάδα». Πρόσθετα, η Πουρνάρα έχει ασχοληθεί και με τη συγγραφή βιβλίων ιστορικού και πολιτιστικού περιεχομένου.

## Παραπομπές


## Εξωτερικοί σύνδεσμοι
* Εφημερίδα "Η Καθημερινή"
* Συνέντευξη

Κατηγορία:Ελληνίδες δημοσιογράφοι
Δυναστεία Ιφρανιδών

Η **Μπανού Ιφράν** (αραβ.: بنو يفرن , *Banu Yafran*) ή **Ιφρανίδες**,  ήταν μία φυλή Ζενάτα Βερβέρων εξέχουσα στην ιστορία της προϊσλαμικής και πρώιμης ισλαμικής Βόρειας Αφρικής. Τον 8ο αι. ίδρυσαν ένα βασίλειο στο κεντρικό Μαγκρέμπ, με πρωτεύουσα το Τλεμσέν.

Πριν από τον 8ο αι. οι Μπανού Ιφράν αντιστάθηκαν ή επαναστάτησαν εναντίον ξένων κατακτητών  -Ρωμαίων, Βανδάλων και Βυζαντινών— της επικράτειάς τους στην Αφρική. Τον 7ο αι., τάχθηκαν στο πλευρό της Kαχίνα στην αντίστασή της εναντίον των Μουσουλμάνων Ομεϋαδών εισβολέων. Τον 8ο αι. κινητοποιήθηκαν γύρω από το δόγμα των Σουφρών, επαναστατώντας εναντίον των Αράβων Ομεϋαδών και Αββασιδών.

Τον 10ο αι. ίδρυσαν μία δυναστεία που αντιτάχθηκε στους Φατιμίδες, τους Ζιρίδες, τους Ομεϋάδες, τους Χαμαδίδες και τους Μαγκράουα Βερβέρους. Οι Μπανού Ιφράν ηττήθηκαν από τους Αλμοραβίδες και τους εισβολείς Άραβες (τους Μπανού Χιλάλ και τους Μπανού Σουλεΐμ)  στα τέλη του 11ου αι. Η δυναστεία των Ιφρανιδών  αναγνωρίστηκε ως η μόνη δυναστεία που υπερασπίστηκε τους αυτόχθονες πληθυσμούς του Μαγκρέμπ, τους οποίους οι Ρωμαίοι αποκαλούσαν Αfricani.  Στην Ιβηρική του 11ου αι. οι Ιφρανίδες ίδρυσαν μία Ταϊφά της Ρόντα το 1039  στη Ρόντα της Ανδαλουσίας, και κυβέρνησαν από την Κόρδοβα για αρκετούς αιώνες. 

## Ετυμολογία
Σύμφωνα με τον Ιμπν Χαλντούν, οι Μπανού Ιφράν πήραν το όνομά τους από έναν πρόγονο, τον Ιφρί, του οποίου το όνομα στις βερβερικές γλώσσες σήμαινε «σπήλαιο». 

## Ιστορία
[δεξιά|μικρογραφία|230x230εσ|Η [Ρόντα κτίστηκε από τον Αμπού Νουρ το 1014.]]
[δεξιά|μικρογραφία|220x220εσ|[Ασσάριο του Αδριανού (136), με αλληγορία της Αφρικής.]]

## Σημειώσεις

## Αναφορές
* Ibn Abi Zar, *Rawd al-Qirtas* . Σχολιασμένη ισπανική μετάφραση: A. Huici Miranda, *Rawd el-Qirtas* . 2nd edition, Anubar Ediciones, Valencia, 1964. Vol. 1  .
* C. Agabi (2001), άρθρο «Ifren» στο *Encyclopédie Berbère* vol. 24, σελ.&nbsp;3657–3659 (Édisud, Aix-en-Provence,  )
* Ibn Khaldun, *[[Kitab el Ibar]]*, γαλλική μετάφραση (  )
* Le passé de l'Afrique du Nord. Écrit par EF Gautier. Édition Payot, Παρίσι
* KITAB EL-ISTIQÇA. TRADUCTION A. GRAULLE. Συγγραφέας AHMED BEN KHALED EN-NACIRI ES-SLAOUI
* Ibn Khaldoun Les prolégomènes El Mokadima
* Gisèle Halimi. Τίτλος: La Kahina.

Κατηγορία:Πρώην κράτη της Αφρικής
ΚΑτηγορία:Μουσουλμανικές δυναστείες
Ζήρεια Κορινθίας

Ως οικισμός **Ζήρεια** απογράφεται από το 1991 το Χιονοδρομικό Κέντρο Ζήρειας στην Πελοπόννησο, στην Περιφερειακή Ενότητα Κορινθίας και τον Δήμο Ξυλοκάστρου-Ευρωστίνης. Βρίσκεται στις βορειοανατολικές πλαγιές του όρους Κυλλήνη σε υψόμετρο 1.520 μέτρων ενώ απέχει περίπου 37 χιλιόμετρα νοτιοδυτικά από το Ξυλόκαστρο (έδρα του δήμου) και 75 χιλιόμετρα δυτικά από την Κόρινθο. 

Απογράφεται επίσημα, ως ξεχωριστός οικισμός για πρώτη φορά το 1991 στην κοινότητα Άνω Τρικάλων. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με τα Άνω Τρίκαλα αποτελούν την κοινότητα  Άνω Τρικάλων, που υπάγεται στη Δημοτική Ενότητα Ξυλοκάστρου του Δήμου Ξυλοκάστρου-Ευρωστίνης και σύμφωνα με την απογραφή 2021 απογράφησαν 8 άτομα ενώ με αυτήν του 2011 ήταν 82. 

## Εξωτερικοί σύνδεσμοι

* Χιονοδρομικό Κέντρο Ζήρειας στον ιστότοπο www.snowreport.gr.

## Παραπομπές


Ζήρεια
Κατηγορία:Δήμος Ξυλοκάστρου - Ευρωστίνης
Νευροσύφιλη

Η **νευροσύφιλη** αναφέρεται στη λοίμωξη του κεντρικού νευρικού συστήματος από τη σύφιλη. Μπορεί να εμφανιστεί οποιαδήποτε στιγμή μετά την λοίμωξη. Μπορεί να είναι ασυμπτωματική ή να οδηγήσει σε μηνιγγίτιδα, συμπτώματα εγκεφαλικού επεισοδίου, γενική πάρεση ή νωτιαία φθίση. Η μηνινίτιδα εκδηλώνεται με πονοκεφάλους, δυσκαμψία και έμετο. Η γενική πάρεση μπορεί να οδηγήσει σε αλλαγές προσωπικότητας, ψευδαισθήσεις και τρέμουλο. Οι νωτιαίες φθίσεις μπορεί να οδηγήσουν σε κακό συντονισμό, μούδιασμα, προβλήματα της ουροδόχου κύστης και ανωμαλίες στις οφθαλμικές κινήσεις.

Η αιτία βρίσκεται στο βακτήριο Treponema pallidum (ωχρά σπειροχαίτη). Η νόσος παρουσιάζεται πιο συχνά σε όσους είναι φορείς του  HIV. Η διάγνωση περιλαμβάνει μια οσφυονωτιαία παρακέντηση στη σπονδυλική στήλη για τη λήψη  εγκεφαλονωτιαίου υγρού (CSF) προς ανάλυση. Εάν η δοκιμή VDRL στο CSF είναι θετική, επιβεβαιώνεται η διάγνωση· ωστόσο, μια αρνητική δόση δοκιμής δεν την αποκλείει. Αυτή η εξέταση μερικές φορές συμπληρώνεται με τη δοκιμή απορρόφησης φθορίζοντος αντιτρεπονηματικού αντισώματος (FTA-ABS).

Η θεραπεία της νευροσύφιλης γίνεται γενικά με πενικιλίνη G σε δόσεις 3 έως 4 εκατομμυρίων μονάδων ενδοφλεβίως κάθε τέσσερις ώρες για 10 έως 14 ημέρες. Εναλλακτικά, η πενικιλίνη μπορεί επίσης να χορηγείται μία φορά την ημέρα ενδομυϊκά, μαζί με τη προβενεσίδη από το στόμα. Σε άτομα με αλλεργία στην πενικιλίνη, μπορεί να χρησιμοποιηθεί κεφτριαξόνη. Με έγκυρη έναρξη θεραπείας τα αποτελέσματα είναι γενικά καλά.

Η νευροσύφιλη είναι σπάνια, αν και τα κρούσματα παρουσιάζουν αυξητική τάση. Στις Ηνωμένες Πολιτείες σχεδόν το 2% των ανθρώπων με πρώιμη σύφιλη είχε νευροσυφιλή. Σε μέρη της Αφρικής, ωστόσο, περίπου το 2% του γενικού πληθυσμού μπορεί να προσβάλλεται. Οι άνδρες προσβάλλονται πιο συχνά από τις γυναίκες. Πριν από την ανακάλυψη των αντιβιοτικών περίπου το 30% των ασθενών με σύφιλη εμφάνιζε νευροσύφιλη.

## Αναφορές
Αρβανίτης Γεώργιος

Ο Γεώργιος Αρβανίτης (1932) Έλληνας ανώτατος δικαστικός, διετέλεσε Αντεισαγγελέας του  Αρείου Πάγου από το 1997 έως το1999. 

ΒΙΟΓΡΑΦΙΚΑ ΣΤΟΙΧΕΙA

Γεννήθηκε το 1932 στον Αγ. Κωνσταντίνο Λακωνίας, Ελλάδα. Σπούδασε στη Νομική Σχολή του Εθνικού & Καποδιστριακού Πανεπιστημίου Αθηνών και εισήχθη στο δικαστικό σώμα το 1962. Υπηρέτησε τη θητεία του ως έφεδρος Αξιωματικός Στρατολογίας (1956-1958).

Προήχθη στο βαθμό του Εισαγγελέα Πρωτοδικών το 1971 και στο βαθμό του Εισαγγελέα Εφετών το 1982.

Το 1997 προάγεται στον βαθμό του Αντεισαγγελέα Αρείου Πάγου.

Χειρίστηκε ως Εισαγγελέας Πρωτοδικών Λαρίσης το 1972 την πολύνεκρη σύγκρουση τραίνων με 19 νεκρούς πλησίον των Φαρσάλων.

Το 1994 χειρίστηκε την υπόθεση των τηλεφωνικών υποκλοπών από τις κυβερνήσεις Κωνσταντίνου Μητσοτάκη και Ανδρέα Παπανδρέου.

Υπήρξε μέλος της Εταιρείας Δικαστικών Μελετών και μέλος της νομοπαρασκευαστικής επιτροπής που κατήρτησε το νόμο για το ξέπλυμα του βρώμικου χρήματος (2000-2001)

## Παραπομπές
Φάρλεϊ Ρόσα

Ο **Φάρλεϊ Βιέρα Ρόσα** (γεννημένος στις 14 Ιανουαρίου 1994) είναι Βραζιλιάνος επαγγελματίας ποδοσφαιριστής που αγωνίζεται ως αριστερός εξτρέμ για τον Παναιτωλικό.

## Καριέρα σε συλλόγους
Ο Φάρλεϊ Ρόσα αποτελεί προϊόν των ακαδημιών της Σπόρτινγκ Λισαβόνας. Τον Ιούλιο του 2013 υπέγραψε συμβόλαιο με την ΦΚ Σεβαστόπολ της Ουκρανικής Πρέμιερ Λιγκ. Στις 9 Ιουλίου 2016, ο Παναιτωλικός της Ελληνικής Σούπερ Λιγκ, ανακοίνωσε τον παίκτη για δύο χρόνια. Παρά το γεγονός ότι συνήθως έμπαινε στον αγωνιστικό χώρο ως αλλαγή, ολοκλήρωσε τη σεζόν 2016-17 με πέντε γκολ και έξι ασίστ αφήνοντας θετικές εντυπώσεις στους ανθρώπους της ομάδας. Ξεκίνησε την επόμενη σεζόν με κάποιες διακυμάνσεις στις εμφανίσεις του, ωστόσο αργότερα αναδείχθηκε σημαντικό μέλος της ομάδας του Αγρινίου. Στις 26 Νοεμβρίου 2017, ο Ρόσα διαμόρφωσε το τελικό 3-1 με γκολ στις καθυστερήσεις, δίνοντας μία σημαντική νίκη στην ομάδα του απέναντι στην ΑΕΛ, πρώτη μετά την 6η αγωνιστική.

Στις 29 Απριλίου 2022, ο Ρόσα υπέγραψε με την κινεζική Τιαντζίν Τζινμέν Τάιγκερ. Στις 13 Φεβρουαρίου 2024, ο Ρόσα υπέγραψε με την Ντέτζεον Χάνα Σίτιζεν της Κορεάτικης Λίγκας. Στις 27 Ιουνίου 2024, ο Ρόσα υπέγραψε με την Ντάντονγκ Ζιγιούν της Κινέζικης λίγκας. Στις 16 Ιανουαρίου 2026, η Γκουανγκντόνγκ ΓΖ-Πάουερ ανακοίνωσε την αποχώρησή του μετά την σεζόν 2025.

Στις 29 Ιανουαρίου του ίδιου έτους, ο Ρόσα επέστρεψε στον Παναιτωλικό για την τρίτη του θητεία στον σύλλογο. Στις 9 Μαρτίου, ανήμερα των 100ων γενεθλίων του Παναιτωλικού, ο Φάρλεϊ Ρόσα σκόραρε το ένα από τα δύο τέρματα της ομάδας του στην νικηφόρα αναμέτρηση με 2-1 επί της Κηφισιάς.

## Παραπομπές

Κατηγορία:Επιθετικοί ποδοσφαιριστές
Κατηγορία:Βραζιλιάνοι ποδοσφαιριστές
Κατηγορία:Βραζιλιάνοι ποδοσφαιριστές στο εξωτερικό
Κατηγορία:Ποδοσφαιριστές Πρέμιερ Λιγκ Ουκρανίας
Κατηγορία:Ποδοσφαιριστές Απόλλων Λεμεσού
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Κύπρο
Κατηγορία:Ποδοσφαιριστές ΑΕΚ Λάρνακας
Κατηγορία:Ποδοσφαιριστές Παναιτωλικού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Σαουδαραβικού Επαγγελματικού Πρωταθλήματος
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Προ Λιγκ ΗΑΕ
Κατηγορία:Ποδοσφαιριστές Χάποελ Μπερ Σεβά
Κατηγορία:Ποδοσφαιριστές Χάποελ Τελ Αβίβ
Κατηγορία:Ποδοσφαιριστές Πρέμιερ Λιγκ Ισραήλ
Κατηγορία:Ξένοι ποδοσφαιριστές στο Ισραήλ
Κατηγορία:Ποδοσφαιριστές Κέι Λιγκ 1
Κατηγορία:Ποδοσφαιριστές Λιγκ Ουάν Κίνας
Κατηγορία:Ποδοσφαιριστές Σούπερ Λιγκ Κίνας


Κατηγορία:Ξένοι ποδοσφαιριστές στην Κίνα
Εφηβική εγκυμοσύνη

Η εφηβική εγκυμοσύνη, γνωστή και ως η εγκυμοσύνη στην εφηβεία είναι εγκυμοσύνη σε γυναίκες κάτω των 20 ετών. Η εγκυμοσύνη μπορεί να συμβεί με σεξουαλική επαφή, εφόσον έχει ξεκινήσει η ωορρηξία, η οποία μπορεί να συμβεί πριν από την πρώτη έμμηνο ρύση (εμμηναρχή). Σε κορίτσια που υιοθετούν καλές διατροφικές συνήθειες, η έμμυνος ρύση συνήθως ξεκινά γύρω στα 12 ή 13 χρόνια, ενώ οι γυναίκες που κατοικούν σε χώρες χαμηλού εισοδήματος η έναρξη της έμμυνου ρύση είναι συνήθως ελαφρώς μεταγενέστερη γύρω στα 14.

Υπάρχει υψηλότερος κίνδυνος εκλαψίας, αναιμίας της κύησης, πρόωρου τοκετού, επιλόχειας λοίμωξης, μαιευτικού συρίγγιου, καθώς και νεκρογέννησης. Οι επιπλοκές της εγκυμοσύνης αποτελούν κύρια αιτία θανάτου σε κορίτσια ηλικίας 15 έως 19 ετών. Σε άτομα κάτω των 15 ετών, ο κίνδυνος θανάτου της μητέρας μπορεί να είναι πενταπλάσιος. Παρόλο που η αποχή από τη σεξουαλική επαφή έχει οδηγήσει σε χαμηλότερα ποσοστά κυοφόρησης στις Ηνωμένες Πολιτείες, τα προγράμματα εκπαίδευσης στην αποχή δεν είναι αποτελεσματικά.

Οι εφηβικές εγκυμοσύνες συνδέονται με το χαμηλό μορφωτικό επίπεδο και την φτώχεια. Άλλοι παράγοντες περιλαμβάνουν τον παιδικό γάμο, την έλλειψη πρόσβασης στην αντισύλληψη,τη διαβίωση σε ανάδοχη οικογένεια, την κατάχρηση ουσιών, τη θρησκεία και τη σεξουαλική κακοποίηση. Όταν συνδυάζονται, οι εκπαιδευτικές παρεμβάσεις και η αντισύλληψη μειώνουν τις ακούσιες εφηβικές εγκυμοσύνες.

Περίπου το 20% των εφήβων αποκτούν παιδί. Μόνο το 2023, 43 γυναίκες ανά 1.000 κάτω των 20 ετών απέκτησαν παιδί. Τα ποσοστά είναι υψηλότερα στην Αφρική (97 ανά 1.000) και χαμηλότερα στην Ευρώπη (13 ανά 1.000). Τα ποσοστά έχουν μειωθεί στις Ηνωμένες Πολιτείες από το 1990. Στον αναπτυσσόμενο κόσμο, περίπου 21 εκατομμύρια 15 έως 19χρονες μένουν έγκυες και 12 εκατομμύρια αποκτούν παιδιά κάθε χρόνο. Άλλες 6 εκατομμύρια γυναίκες υποβάλλονται σε έκτρωση, πολλές από τις οποίες είναι επισφαλείς. Άλλες αρνητικές επιπτώσεις για τη μητέρα μπορεί να περιλαμβάνουν το κοινωνικό στιγματισμό, τα οικονομικά προβλήματα και την διακοπή της εκπαίδευσης.

## Αναφορές
Υποκουλτούρα των θηριανών

Οι **θηριανοί** (therians), γνωστοί και ως **θηριανθρώποι** (therianthropes), είναι άτομα που ταυτίζονται προσωπικά, εν μέρει ή πλήρως, με ένα ή περισσότερα μη ανθρώπινα ζώα, τα οποία αποκαλούν **θηριότυπους** (theriotypes) τους. Οι θηριότυποι μπορεί να είναι εξαφανισμένα ή σωζόμενα ζώα· ενώ τα κυνοειδή (όπως λύκοι και αλεπούδες) και τα αιλουροειδή (όπως οικόσιτες γάτες και πάνθηρες) φαίνεται να είναι τα πιο συνηθισμένα, περιλαμβάνουν ένα ευρύ φάσμα ειδών, όπως πουλιά, ερπετά, άλλα θηλαστικά και ασπόνδυλα. Η διαρκής εμπειρία του να ταυτίζεται κάποιος ως μη ανθρώπινο ζώο αναφέρεται συνήθως ως **θηριανθρωπία** (therianthropy).

Η σύγχρονη δυτική κοινότητα των θηριανών ξεκίνησε το 1993 σε ένα διαδικτυακό φόρουμ αφιερωμένο στη λογοτεχνία για λυκανθρώπους. Στην ακαδημαϊκή βιβλιογραφία, το θέμα συνήθως εξετάζεται μέσα από δύο οπτικές: εκείνη της ψυχιατρικής, η οποία έχει συνδέσει τέτοιες διαειδικές πεποιθήσεις με ψυχικές ασθένειες ή παραληρητικές ιδέες, και εκείνη της ανθρωπολογίας, η οποία τις αντιμετωπίζει ως πνευματικά φαινόμενα ή σαμανιστικά συστήματα πεποιθήσεων. Πιο πρόσφατα, έχει αρχίσει επίσης να εξερευνάται μέσα από την έννοια της αφηγηματικής ταυτότητας, καθώς και ως ένα φαινόμενο που πρέπει να κατανοηθεί ολιστικά με τους δικούς του όρους, αντί να εντάσσεται αυστηρά σε ήδη υπάρχουσες κατηγορίες.

## Παραπομπές


Κατηγορία:Υποκουλτούρες
Κατηγορία:Εαυτός
Σημείο ίσης παράκαμψης

Στην γεωμετρία, σε ένα τρίγωνο ένα σημείο είναι **σημείο ίσης παράκαμψης** αν και μόνο αν το μήκος της διαδρομής από μία κορυφή του τριγώνου στην επόμενη της μέσω του σημείου έχει σταθερό κόστος παράκαμψης.

Πιο συγκεκριμένα, σε ένα τρίγωνο \rm AB\Gamma ένα σημείο \rm X είναι σημείο ίσης παράκαμψης αν
:\rm AX + XB- AB = BX + X\Gamma - B\Gamma = \Gamma X + XA - \Gamma A.

Το σημείο είναι μοναδικό αν και μόνο αν 
:\tan \tfrac{\rm A}{2} + \tan \tfrac{\rm B}{2} + \tan \tfrac{\rm \Gamma}{2} \leq 2.
Διαφορετικά, το ισοπεριμετρικό σημείο ικανοποιεί επίσης αυτή την ιδιότητα.

## Ιδιότητες
* Το σημείο ίσης παράκαμψης, το ισοπεριμετρικό σημείο, το έγκεντρο και το σημείο Ζεργκόν ενός τριγώνου είναι συνευθειακά.
* Το σημείο ίσης παράκαμψης ταυτίζεται με το κέντρο του εσωτερικού κύκλου Soddy του τριγώνου και η επιπλέον απόσταση του διανύει η παράκαμψη είναιίση με την διάμετρο του εσωτερικού κύκλου Soddy.

## Συντεταγμένες
Οι βαρυκεντρικές συντεταγμένες του σημείο ίσης παράκαμψης είναι
:\left( \alpha + \frac{\rm E}{\tau - \alpha} : \beta + \frac{\rm E}{\tau - \beta} : \gamma + \frac{\rm E}{\tau - \gamma} \right),
όπου \alpha, \beta, \gamma είναι οι πλευρές του τριγώνου, \tau η ημιπερίμετρος και \rm E το εμβαδόν του. 

Αντίστοιχα, οι τριγραμμικές του συντεταγμένες είναι
:
1 + \frac{\cos\tfrac12{\rm B}\,\cos\tfrac12{\rm \Gamma}}{\cos\tfrac12{\rm A}} \ :\ 
1 + \frac{\cos\tfrac12{\rm \Gamma}\,\cos\tfrac12{\rm A}}{\cos\tfrac12{\rm B}} \ :\ 
1 + \frac{\cos\tfrac12{\rm A}\,\cos\tfrac12{\rm B}}{\cos\tfrac12{\rm \Gamma}}


## Δείτε επίσης
* Ισοπεριμετρικό σημείο
* Κύκλοι Soddy

## Εξωτερικοί σύνδεσμοι
* Σημείο ίσης παράκαμψης στο MathWorld.

## Παραπομπές


Κατηγορία:Τρίγωνα
Κατηγορία:Κύκλος
Ισοπεριμετρικό σημείο τριγώνου

Στην γεωμετρία, το **ισοπεριμετρικό σημείο ενός τριγώνου** είναι το σημείο για το οποίο τα τρία τρίγωνα που σχηματίζει με τις κορυφές του τριγώνου έχουν ίσες περιμέτρους.

Πιο συγκεκριμένα, σε ένα τρίγωνο \rm AB\Gamma το ισοπεριμετρικό σημείου του είναι το σημείο \rm P για το οποίο τα τρίγωνα \rm PAB, \rm PB\Gamma και \rm P\Gamma A έχουν ίσες περιμέτρους, δηλαδή
:\rm PA + PB + AB = 
\rm PB + P\Gamma + B\Gamma = \rm P\Gamma + PA + \Gamma A.
Ένα τέτοιο σημείο υπάρχει αν και μόνο αν \Pi > 4R + r, όπου \Pi η περίμετρος, R η ακτίνα του περιγεγραμμένου του κύκλου και r η ακτίνα του εγγεγραμμένου του κύκλου. 

Η ονομασία ισοπεριμετρικό σημείο εισήχθει από τον Veldkamp το 1985, αλλά η μελέτη του σημείου ξεκινάει πολύ παλιότερα, τουλάχιστον από τον Εμίλ Λεμουάν το 1891.

## Ιδιότητες
* Το ισοπεριμετρικό σημείο ταυτίζεται με το κέντρο του εξωτερικού κύκλου Soddy του τριγώνου.
* Το ισοπεριμετρικό σημείο είναι συνευθειακό με  έγκεντρο και το σημείο Ζεργκόν.
* Οι παρεγγεγραμμένοι κύκλοι των τριγώνων είναι ανά δύο εξωτερικά εφαπτόμενοι και το ισοπεριμετρικό σημείο είναι το ριζικό τους κέντρο.

## Μετρικές σχέσεις
Η περίμετρος των τριών τριγώνων είναι ίση 
:\frac{\rm E}{4R + r - \Pi}, 
όπου R η ακτίνα του περιγεγραμμένου του κύκλου, r η ακτίνα του εγγεγραμμένου του κύκλου \Pi η περίμετρός και \rm E το εμβαδόν του.

## Συντεταγμένες
Οι τριγραμμικές συντεταγμένες του ισοπεριμετρικού σημείου είναι 
: \sec\tfrac{\rm A}{2} \cos\tfrac{\rm B}{2} \cos\tfrac{\rm \Gamma}{2} - 1 \ : \  \sec\tfrac{\rm B}{2} \cos\tfrac{\rm \Gamma }{2} \cos\tfrac{\rm A}{2} - 1 \ : \ \sec\tfrac{\rm \Gamma}{2} \cos\tfrac{\rm A}{2} \cos\tfrac{\rm B}{2} - 1

## Δείτε επίσης
* Κύκλοι Soddy
* Σημείο ίσης παράκαμψης

## Παραπομπές


Κατηγορία:Κύκλος
Κατηγορία:Τρίγωνα
Σπαρτιναίικα Κορινθίας

Τα **Σπαρτιναίικα** ή **Σπαρτινέικα** είναι πολύ μικρός οικισμός της Πελοποννήσου στην Περιφερειακή Ενότητα Κορινθίας.

## Γενικά στοιχεία
Τα Σπαρτιναίικα βρίσκονται στις ανατολικές πλαγιές του Μαύρου Όρους, σε υψόμετρο 950 μέτρων. Απέχουν περίπου 68 χιλιόμετρα Δ.-ΒΔ. από την Κόρινθο και 29 χιλιόμετρα Δ.-ΝΔ. από το Ξυλόκαστρο (έδρα του δήμου).  

Αναφέρονται επίσημα, ως ξεχωριστός οικισμός, το 1845 να προσαρτώνται στον τότε δήμο Τρικάλων. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με τα Γελινιάτικα αποτελούν την Κοινότητα Γελινιατίκων, που υπάγεται στη Δημοτική Ενότητα Ξυλοκάστρου του Δήμου Ξυλοκάστρου-Ευρωστίνης και σύμφωνα με την απογραφή 2021 απογράφησαν 14 κάτοικοι ενώ με αυτήν του 2011 είχαν απογραφεί 5. 

## Παραπομπές


Σπαρτιναίικα
Κατηγορία:Δήμος Ξυλοκάστρου - Ευρωστίνης
Ζήσιμος Σίδερης

Ο **Ζήσιμος Σίδερης** (Χώρα Σάμου, 10 Ιουλίου 1871 - Βαθύ Σάμου, 8 Δεκεμβρίου 1933) ήταν Έλληνας νομικός, συγγραφέας, μεταφραστής και λόγιος πολιτικά δραστήριος. Αρθρογραφούσε στη δημοτική γλώσσα..

Η νεοελληνική μετάφρασή του της Οδύσσειας (1939) από τα αρχαία ελληνικά διδάχτηκε στα ελληνικά σχολεία.

Το επώνυμό του, συχνά γραμμένο με κεφαλαία γράμματα, διαβάστηκε και μεταγράφτηκε σε μικρογράμματη γραφή με λαθεμένη τοποθέτηση τόνου ως παροξύτονο (Σιδέρης), ενώ το σωστό είναι Σίδερης.

## Παραπομπές


Κατηγορία:Έλληνες συγγραφείς του 20ού αιώνα
57 Πηγάσου

Ο **''57 Πηγάσου** (57 Pegasi, συντομογρ. 57 Peg)'' αποτελεί έναν μεταβλητό διπλό αστέρα που βρίσκεται στον αστερισμό Πήγασο.

## Αστροφυσικά χαρακτηριστικά
Διακρίνεται ελαφρώς με γυμνό μάτι ως αμυδρό σημείο φωτός και διαθέτει φαινόμενο μέγεθος περίπου 5,105. Απέχει τουλάχιστον 780 έτη φωτός από τον Ήλιο, όπως προκύπτει από μετρήσεις παράλλαξης και απομακρύνεται με ακτινική ταχύτητα +14 χιλιόμετρα ανά δευτερόλεπτο.

Η μεταβλητότητα του ανακαλύφθηκε από τον Τζ. Στέμπινς και τον Κ. Μ. Χάφερ το 1930. Το 1974 ταξινομήθηκε ως μεταβλητός αστέρας μακράς περιόδου τύπου Lb. Ωστόσο, λόγω της σταθερής περιόδου και του σχήματος της καμπύλης φωτός, το 1978 επαναταξινομήθηκε ως ημιτακτικός μεταβλητός αστέρας. Η φωτεινότητα του κυμαίνεται από φαινόμενο μέγεθος 4,95 έως 5,23 σε περίοδο 92,66 ημερών. 

Το φάσμα του 57 Πηγάσου παρουσιάζει συγχωνευμένα χαρακτηριστικά που δείχνουν ότι πρόκειται για δυαδικό αστρικό σύστημα. Δηλαδή, απαρτίζεται από έναν γηρασμένο ερυθρό γίγαντα στο στάδιο του ασυμπτωτικού κλάδου γιγάντων (AGB) και έναν θερμότερο συνοδό αστέρα κύριας ακολουθίας τύπου Α, συγκεκριμένα κατηγορίας A3V. Αυτό το φασματοσκοπικό δυαδικό σύστημα έχει τροχιακά στοιχεία με εκτιμώμενη περίοδο περιφοράς 100-500 ετών.

Επιπλέον, εντοπίζεται ένας οπτικός συνοδός αστέρας με φαινόμενο μέγεθος 10,06 σε γωνιακή απόσταση 32,6′′ και θέση γωνίας 198° ως προς τον κύριο αστέρα, σύμφωνα με δεδομένα του 2015. Ονομάζεται συνιστώσα Β, η οποία καταγράφεται για πρώτη φορά από τον Φρίντριχ Γκέοργκ Βίλχελμ φον Στρούβε το 1827.

## Δείτε επίσης
* Κατάλογος αστέρων του Πηγάσου
* 51 Πηγάσου

## Παραπομπές



Κατηγορία:Πήγασος (αστερισμός)
Κατηγορία:Φασματοσκοπικώς διπλοί αστέρες
Κατηγορία:Αστέρες κύριας ακολουθίας τύπου A
Κατηγορία:Γίγαντες αστέρες τύπου M
AEG C.V

Το **AEG C.V** ήταν διθέσιο διπλάνο αναγνωριστικό που ανέπτυξε η AEG στα χρόνια του Α΄ Παγκοσμίου Πολέμου για την Αεροπορική Υπηρεσία (*[[Luftstreitkräfte]]*) του Γερμανικού Αυτοκρατορικού Στρατού. Παρόλο που προωθούνταν από ισχυρότερο κινητήρα σε σύγκριση με προηγούμενα αναγνωριστικά που είχε αναπτύξει η AEG, αποδείχθηκε κατώτερο του ανταγωνισμού με συνέπεια να ολοκληρωθεί μονάχα ένα πρωτότυπο.

## Σχεδιασμός και ανάπτυξη
Τον Δεκέμβριο του 1915 κατέστη διαθέσιμος ο υγρόψυκτος εμβολοφόρος κινητήρας Mercedes D.IV, που μπορούσε να αποδώσει έως και 220 hp και η γερμανική Αεροπορική Υπηρεσία ζήτησε από τις εταιρείες AEG, Albatros και LVG να αναπτύξουν αναγνωριστικά αεροσκάφη τα οποία θα προωθούνταν από τον συγκεκριμένο κινητήρα. Η AEG ανέπτυξε το C.V παράλληλα με το C.IV, που προωθούνταν από τον Mercedes D.III, με τα δύο αεροσκάφη να έχουν πολλά κοινά χαρακτηριστικά συμπεριλαμβανομένου του οπλισμού. 

Τον Φεβρουάριο του 1916 ολοκληρώθηκε το μοναδικό πρωτότυπο και οι επιδόσεις του αποδείχθηκαν ελάχιστα καλύτερες από του C.IV, παρόλο που ο κινητήρας του μπορούσε να αποδώσει έως και 60 hp περισσότερους. Από την άλλη, τα δύο ανταγωνιστικά σχέδια εντάχθηκαν σε παραγωγή καθώς είχαν ανώτερες επιδόσεις και χαρακτηριστικά.

## Δείτε επίσης
; Συγκρίσιμα αεροσκάφη
* Albatros C.V

## Παραπομπές


## Βιβλιογραφία
* 
*

## Εξωτερικοί σύνδεσμοι
* 

CV
Κατηγορία:Αναγνωριστικά αεροσκάφη
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη του Α' Παγκοσμίου Πολέμου